                           Cyklo Poloniny Tokaj 2018     1 časť

                                       16 cykloturistov

 Naše putovanie po Hornom Zemplíne sme začali na bratislavskej hlavnej stanici.

Nabalení tým najnutnejším sme sa popoludňajším vlakom prepravili do Prešova.

O desiatej večer sme  všetci spoločne  odbicykľovali do penziónu Adam na Jarkovej 16.

Nebolo to ďaleko lebo penzión bol v historickej časti Prešova.

Druhý deň ráno  nás čakala prvá cyklotúra na Dubník a návšteva opálovej bane-

štôlne Jozef.

pri Solivare 

pripravení na vstup do opálovej bani (oplatí sa to vidieť).

Pri prehliadke sme tu náhodou stretli slovenský manželský pár,žijúci v Anglicku, ktorý sa cez rodné Slovensko vracal z cesty po Novom Zelande.

Po družnej debate a  výmene skúseností sme ďalej pokračovali po modrej turistickej značke až na asfaltku vedúcu k vysielaču  Dubník, my sme ale pokračovali lesom do Zámutova.

Na začiatku dediny sme sa zastavili na občerstvenie v reštaurácii Kondor v Zamutove ,kde sme mali šťastie,pretože  za reštauráciou v malom amfiteátri sa konala akcia s krojovanými tanečníkmi a spevákmi.

   Po krátkom kultúrnom programe a dobrom obede sme pokračovali cez dedinku Soľ do Vranova nad Topľou - Sedliská - a v Podčičve sme si urobili krátku prestávku na občerstvenie,a zároveň sme sa jedným okom mohli pokochať pohľadom na bývalý hrad  Čičva.

Ďalej sme pokračovali cez Tovarné, Topoľovku a Závadku do Humenného.

 Pred Humenným sme sa všetci zoradili, ako vojaci a bolo aj treba,

lebo na námestí nás čakala parádna veselica spev a miestne kultúrne slávnosti s množstvom  predajných stánkov. Bolo tam toľko ľudí, že sme museli zosadnúť z bicyklov a ísť jeden za druhým.

Rozjarení humenský trhovníci nám ochotne utvorili koridor a s úsmevom sa prizerala tomu aj policajná hliadka.

 Ubytovanie sme mali veľmi komfortné v panelákových bytoch, ale dosť hlučné.

Po raňajkách v reštaurácii Jánošík a po krátkej obhliadke Humenského kaštieľa

            kaštiel v Humennom

sme pokračovali po štátnej ceste do Sniny pozrieť Herkula. [image: image6.jpg]



      múzeum v Snine

Zo Sniny do Stakčína viedla krásna cyklocesta.

Do Stakčína

V Stakčíne sme sa posilnili v reštaurácii Armales pri morskej víle.

Posilnení sme začali stúpať k priehrade Starina.

Je to nádrž s pitnou vodou a brehy sú ohradené, ale dá sa pozrieť na ňu z rozhľadne, ktorá je vedľa cesty. [image: image9.jpg]



 Vodná nádrž Starina

 Cestou do sedla (alebo to bol priesmyk) nás začal kúpať výdatný, našťastie teplý dážď, takže veľmi to nevadilo. 

Po výstupe na sedlo povyše dedinky Príslop nás čakalo príjemné prekvapenie, zjazd cca 20 km dole miernym kopcom.

  Po ľavej strane sme míňali smerovníky k veľmi známym dedinkám s pravoslávnymi cerkvami. Prechádzali sme dedinkami s veľmi príjemnými názvami ako napr. Kolbasov a každá z nich mala aj svoj novodobý erb, väčšinou tam boli

líšky a vlci alebo zimné motívy.

  V dedinke Ulič sme odbočili na Uličské Krivé a popri veľmi peknom drevenom kostole sme pokračovali do dedinky Zboj. Vzhľadom k tomu, že sme boli pri štátnej hranici, na konci v pustatine, dedinka Zboj nás milo prekvapila.

Ako máloktorá sa môže popýšiť miniatúrnym zastrešeným mostom a tak isto nadštandardným Turisticko-informačným strediskom,ktorý nám doslova vyrazil dych ! Samostatný mini-domček so samoobsluhou (!!!)s množstvom propagačných materiálov.

V blízkosti domčeka sa nachádzala v mini parčíku aj maketa skutočnej veľkosti meteoritu v pomere 1:2, 

ktorý 09. 06. 1866 padol v okolí dedinky Zboj na miesto zvané Kňahyňa (dnešná Ukrajina len 200 m od štátnej hranice so SR) Mal priemer 3 m a vážil cca 40 ton.

Behom letu sa rozpadol na 1200 častí a najväčší vážil 280 kg. 

Turistovi sa ani nechce odísť od takýchto info centier a takejto nádhery.

Info o parku tmavej oblohy.

Čas bol však neúprosný a museli sme pokračovať ďalej

do konečného cieľa a to bola Nová Sedlica. Ako dedina príjemne prekvapila.

Mnohí sme očakávali, že nebude mať ani obchod  - a veľký to omyl ! Mala, dokonca až dva a dokonca aj krčmu a aj reštauráciu 

s penziónom. Neďaleko pri potoku na lúčke nás dokonca vítal nafúknutý pútač očakávajúci cyklistov Slovenska po etapovej ( 1000 miles ES) túre.

Takže trikrát premoknutý a dosť unavení sme sa dávali do richtungu na nasledujúci deň, a aj keď predpoveď počasia nebola optimistická. Lepšie vystrojení cyklisti sa vypravili zdolať najvyšší kopec trojhraničný - Kremenec 1221 m. n. m. Nevadilo im ani, že ich celou cestou kropil dážď. 

Terén bol rozmoknutý a blatový.

[image: image14.jpg]



 vyčerpaný turista pod Kremencom.

 na Kremenci

takže návrat bol u niektorých s blatom na chrbte,ale všetci boli nadšení a šťastní.

Vedúci Juraj bol najšťastnejší, keď sa z túry vrátil aj  Janko Považan, 

ktorý to absolvoval síce vo vibramách s trekingovými palicami, ale s vypnutým mobilom a úplne sám.

 S pokojom angličana si počkal, kým trocha prestalo pršať a na trojhraničnom mieste poprosil náhodného poľského turistu, aby ho odfotil.

 Janko na Kremenci

Druhý deň ráno mrholilo a keďže na slnečný deň sa nedalo čakať vybrali sme sa z Novej Sedlice na najťažšiu cyklo etapu,

ktorá mala koniec na chate pri jazere Morské Oko. Cesta do Uliča bola veľmi príjemná. 

           v Uliči

Z Uliča sme pokračovali po lesníckej asfaltke, 

ktorá miernym stupákom sa zavrtávala stále viac a viac do lesa, až skončila na križovatke piatich poľných ciest. Odtiaľ sme pokračovali ticho lesnou udupanou cestou takže nás nepočuli ani dve srnky, ktoré nám cca 15 m prebehli cez cestu a zvedavo si nás obzerali.

  Pekná lesná cesta sa pred Ruskou Volovou zmenila na vymletú a miestami úplne nezjazdnú kameňovú katastrofu. 

Ale prešli sme do Ubli a pokračovali sme cez Dúbravu, Šmigovec a Strihovce  až do Strihovského sedla. Zo Strihovského sedla v nádeji, 

že budeme už len dolu kopcom ísť (a nie inak !!) sa nám tato mylná predstava rýchlo rozplynula, hneď po prvom stupáku a potom zase dolu

 a zase hore ... 

                        Morské Oko

                     chata pri Morskom Oku

                     Morské oko

Takže premoknutý a niektorí hodne vyčerpaní sme sa dotiahli do chaty pri Morskom Oku. Pani chatárka nám veľmi ochotne poskytla aj olejové radiátory

a takže sme sa v rámci možností sušili a oddychovali. Výdatný dážď celú noc nám znemožnil výstup na Sninský kameň (1006 m. n. m.), takže pohľad z tohoto vrcholu na jazero Morské Oko ostal dočasne pre nás len turistickou fatamorgánou.

Ráno sme čakali kým bude trocha menej pršať, aby sme mohli vyštartovať, ale bola to akurát iba chvíľa, pretože cestou nás opäť vykúpal poriadny lejak.

Čím sme sa ale viac blížili k Šírave mračná sa tratili a statočne sa držali na kopcoch - nám za chrbtom a pri jazere nás prekvapilo polojasné príjemné počasie.

Vyhľadali sme neďaleko dedinky Vinné pri jazere v časti Hôrka penzión a dali sme si oddych.  Zdatní jedinci si spravili cyklo až k jazeru Vinné.

                    jazero Vinné

